พระราชกฤษฎีกากำหนดเขตที่ดิน ในท้องที่ตำบลลาดบัวขาว และตำบลเบิกไพร อำเภอบ้านโป่ง จังหวัดราชบุรี ให้เป็นเขตโครงการจัดรูปที่ดิน พ.ศ. 2538
พระราชกฤษฎีกา
กำหนดเขตที่ดิน
ในท้องที่ตำบลลาดบัวขาว
และตำบลเบิกไพร
อำเภอบ้านโป่ง จังหวัดราชบุรี
ให้เป็นเขตโครงการจัดรูปที่ดิน
พ.ศ.
๒๕๓๘
 

ภูมิพลอดุลยเดช
ป.ร.
ให้ไว้
ณ วันที่ ๑๔ ธันวาคม พ.ศ. ๒๕๓๘
เป็นปีที่
๕๐ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลลาดบัวขาว และตำบลเบิกไพร อำเภอบ้านโป่ง จังหวัดราชบุรี
ให้เป็นเขตโครงการจัดรูปที่ดิน 

อาศัยอำนาจตามความในมาตรา ๑๗๘
ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย
แก้ไขเพิ่มเติม (ฉบับที่ ๕) พุทธศักราช ๒๕๓๘ และมาตรา ๒๔ วรรคหนึ่ง
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลลาดบัวขาว
และตำบลเบิกไพร อำเภอบ้านโป่ง จังหวัดราชบุรี ให้เป็นเขตโครงการจัดรูปที่ดิน พ.ศ.
๒๕๓๘

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้ที่ดินในท้องที่ตำบลลาดบัวขาว
และตำบลเบิกไพร อำเภอบ้านโป่ง จังหวัดราชบุรี
ภายในแนวเขตตามแผนที่ท้ายพระราชกฤษฎีกานี้
ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้
เป็นเขตโครงการจัดรูปที่ดิน

มาตรา ๔ ให้รัฐมนตรีว่าการกระทรวงเกษตรและสหกรณ์
และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
บรรหาร ศิลปอาชา
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลลาดบัวขาว และตำบลเบิกไพร อำเภอบ้านโป่ง จังหวัดราชบุรี ให้เป็นเขตโครงการจัดรูปที่ดิน
พ.ศ. ๒๕๓๘
๒.
บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลลาดบัวขาว
และตำบลเบิกไพร อำเภอบ้านโป่ง จังหวัดราชบุรี ให้เป็นเขตโครงการจัดรูปที่ดิน พ.ศ.
๒๕๓๘

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลลาดบัวขาว
และตำบลเบิกไพร อำเภอบ้านโป่ง จังหวัดราชบุรี
และได้สอบถามความสมัครใจจากเจ้าของที่ดินแล้ว เจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้
สมควรกำหนดเขตที่ดินในท้องที่ดังกล่าวให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้



























ศิรวัชร์/จัดทำ
๓
กรกฎาคม ๒๕๖๐


[๑]
ราชกิจจานุเบกษา เล่ม ๑๑๒/ตอนที่ ๕๗ ก/หน้า ๔/๓๐ ธันวาคม ๒๕๓๘